CELEX: 32016R0780
Language: hr
Date: 2016-05-19 00:00:00
Title: Provedbena uredba Komisije (EU) 2016/780 оd 19. svibnja 2016. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje

20.5.2016   
            
            
               HR
            
            
               Službeni list Europske unije
            
            
               L 131/55
            
         PROVEDBENA UREDBA KOMISIJE (EU) 2016/780
   оd 19. svibnja 2016.
   o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 329/2007 od 27. ožujka 2007. o mjerama ograničavanja protiv Demokratske Narodne Republike Koreje (1), a posebno njezin članak 13. stavak 1. točku (e),
   budući da:
   
               (1)
            
            
               U Prilogu V. Uredbi (EZ) br. 329/2007 navedene su osobe, subjekti i tijela koji nisu navedeni u Prilogu IV., a koje je Vijeće uvrstilo na popis te na koje se odnosi zamrzavanje financijskih sredstava i gospodarskih izvora u skladu s tom Uredbom.
            
         
               (2)
            
            
               Vijeće je 19. svibnja 2016. odlučilo dodati 18 fizičkih osoba i jedan subjekt na popis osoba i subjekata koji podliježu mjerama ograničavanja. Unosi za dvije osobe također su ažurirani. Prilog V. trebalo bi stoga na odgovarajući način izmijeniti.
            
         
               (3)
            
            
               Kako bi se osigurala učinkovitost mjera predviđenih ovom Uredbom, ova Uredba mora odmah stupiti na snagu,
            
         DONIJELA JE OVU UREDBU:
   Članak 1.
   Prilog V. Uredbi (EZ) br. 329/2007 mijenja se u skladu s Prilogom I. ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. svibnja 2016.
      
         
            Za Komisiju,
         
         
            u ime predsjednika,
         
         
            Voditelj službe za instrumente vanjske politike
         
      
   
   
      (1)  SL L 88, 29.3.2007., str. 1.
   
   
      PRILOG
      Prilog V. Uredbi (EZ) br. 329/2007 mijenja se kako slijedi:
      
                  1.
               
               
                  Pod naslovom „Fizičke osobe iz članka 6. stavka 2. točke (a)” dodaju se sljedeći unosi:
                  
                              „15.
                           
                           
                              CHOE Kyong-song
                           
                           
                               
                           
                           
                              General pukovnik armije DNRK-a. Bivši član Središnje vojne komisije Radničke partije Koreje, koja je ključno tijelo DNRK-a za pitanja obrane. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              16.
                           
                           
                              CHOE Yong-ho
                           
                           
                               
                           
                           
                              General pukovnik armije DNRK-a. Bivši član Središnje vojne komisije Radničke partije Koreje, koja je ključno tijelo DNRK-a za pitanja obrane. Zapovjednik zračnih snaga. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              17.
                           
                           
                              HONG Sung Mu
                              (također poznat kao HUNG Sung Mu)
                           
                           
                              Datum rođenja: 1.1.1942.
                           
                           
                              Zamjenik direktora Odjela za industriju streljiva (MID). Zadužen za razvoj programa povezanih s konvencionalnim oružjem i raketama, uključujući balističke projektile. Jedna od ključnih osoba odgovornih za programe industrijskog razvoja za nuklearno naoružanje. Odgovoran za nuklearne programe, programe razvoja balističkih projektila ili druge programe oružja masovnog uništenja u DNRK-u.
                           
                        
                              18.
                           
                           
                              JO Chun Ryong
                              (također poznat kao CHO Chun Ryo'ng, JO Chun Ryong, JO Cho Ryong)
                           
                           
                              Datum rođenja: 4.4.1960.
                           
                           
                              Predsjednik Drugog gospodarskog odbora od 2014. i odgovoran za upravljanje tvornicama streljiva i proizvodnim postrojenjima u DNRK-u. Drugi gospodarski odbor uvršten je u skladu s UNSCR 2270 (2016) zbog sudjelovanja u ključnim aspektima raketnih programa DNRK-a, odgovornosti za nadzor nad proizvodnjom balističkih projektila u DNRK-u te upravljanja aktivnostima KOMID-a, primarnog subjekta DNRK-a za trgovinu oružjem. Član Nacionalne komisije za obranu. Sudjelovao je u nekoliko programa razvoja balističkih projektila. Jedan od vodećih ljudi vojne industrije DNRK-a. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              19.
                           
                           
                              JO Kyongchol
                           
                           
                               
                           
                           
                              General armije DNRK-a. Bivši član Središnje vojne komisije Radničke partije Koreje, koja je ključno tijelo DNRK-a za pitanja obrane. Direktor Vojne sigurnosne uprave. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              20.
                           
                           
                              KIM Chun sam
                           
                           
                               
                           
                           
                              General potpukovnik, bivši član Središnje vojne komisije Radničke partije Koreje, koja je ključno tijelo DNRK-a za pitanja obrane. Direktor operativnog odjela Vojnog Stožera armije DNRK-a i prvi zamjenik načelnika Vojnog stožera. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              21.
                           
                           
                              KIM Chun sop
                           
                           
                               
                           
                           
                              Član Nacionalne komisije za obranu, ključnog tijela DNRK-a za pitanja obrane. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              22.
                           
                           
                              KIM Jong gak
                           
                           
                              Datum rođenja: 20.7.1941.
                              Mjesto rođenja: Pyongyang
                           
                           
                              Vicemaršal armije DNRK-a, bivši član Središnje vojne komisije Radničke partije Koreje, koja je ključno tijelo DNRK-a za pitanja obrane. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              23.
                           
                           
                              KIM Rak Kyom
                              (također poznat kao KIM Rak gyom)
                           
                           
                               
                           
                           
                              General s četiri zvjezdice, zapovjednik Strateških snaga (poznatih i kao Strateške raketne snage) koji navodno sada zapovijeda četirima strateškim i taktičkim raketnim jedinicama uključujući brigadu KN08 (opremljenu interkontinentalnim balističkim projektilima). Sjedinjene Države uvrstile su Strateške snage zbog uključenosti u aktivnosti kojima se znatno doprinosi širenju oružja za masovno uništenje ili njegovu transportu. Bivši član Središnje vojne komisije Radničke partije Koreje, koja je ključno tijelo DNRK-a za pitanja obrane. Prema medijskim izvješćima KIM je nazočio testiranju motora interkontinentalnih balističkih projektila u travnju 2016. u društvu Kim Jung Una. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              24.
                           
                           
                              KIM Won hong
                           
                           
                              Datum rođenja: 7.1.1945.
                              Mjesto rođenja: Pyongyang
                              Br. putovnice: 745310010
                           
                           
                              General, direktor Odjela za državnu sigurnost. Ministar državne sigurnosti. Član Središnje vojne komisije Radničke partije Koreje i Nacionalne komisije za obranu, ključnih tijela DNRK-a za pitanja obrane. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              25.
                           
                           
                              PAK Jong chon
                           
                           
                               
                           
                           
                              General pukovnik armije DNRK-a, zapovjednik Narodnih oružanih snaga DNRK-a, zamjenik zapovjednika Stožera i direktor Odjela uprave za naoružanje. Načelnik Vojnog stožera i direktor Odjela uprave za topništvo. Bivši član Središnje vojne komisije Radničke partije Koreje, koja je ključno tijelo DNRK-a za pitanja obrane. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              26.
                           
                           
                              RI Jong su
                           
                           
                               
                           
                           
                              Viceadmiral. Bivši član Središnje vojne komisije Radničke partije Koreje, koja je ključno tijelo DNRK-a za pitanja obrane. Zapovjednik korejske mornarice koja je uključena u programe razvoja balističkih projektila i razvoj nuklearnih kapaciteta pomorskih snaga DNRK-a. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              27.
                           
                           
                              SON Chol ju
                           
                           
                               
                           
                           
                              General pukovnik Narodnih oružanih snaga DNRK-a i politički namjesnik zračnih snaga i protuzračne obrane koje nadgledaju razvoj moderniziranih protuzračnih raketa. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              28.
                           
                           
                              YUN Jong rin
                           
                           
                               
                           
                           
                              General, bivši član Središnje vojne komisije Radničke partije Koreje i član Nacionalne komisije za obranu, ključnih tijela za pitanja obrane u DNRK-u. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              29.
                           
                           
                              PAK Yong sik
                           
                           
                               
                           
                           
                              General s četiri zvjezdice, član Državnog odjela za sigurnost, Ministar obrane. Član Središnje vojne komisije Radničke partije Koreje i Nacionalnog odbora za obranu, ključnih tijela DNRK-a za pitanja obrane. Nazočio je testiranju balističkih projektila u ožujku 2016. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              30.
                           
                           
                              HONG Yong Chil
                           
                           
                               
                           
                           
                              Zamjenik direktora Odjela za industriju streljiva (MID). Odjel za industriju streljiva uključen je u ključne aspekte programa razvoja raketa u DNRK-u te je 2. ožujka 2016. uvršten na popis Vijeća sigurnosti UN-a. Odjel za industriju streljiva je nadležan za nadzor razvoja balističkih projektila DNRK-a, uključujući Taepo Dong-2, proizvodnju oružja te programe razvoja i istraživanja. Drugi gospodarski odbor i Druga akademija prirodnih znanosti, koji su uvršteni u kolovozu 2010., podređeni su Odjelu za industriju streljiva. Odjel je posljednjih nekoliko godina radio na razvoju pokretnog interkontinentalnog balističkog projektila KN08. HONG je pratio Kim Jong Una na nizu događanja povezanih s razvojem nuklearnih programa i programa balističkih projektila u DNRK-u te se smatra da je imao značajnu ulogu u nuklearnom testiranju 6. siječnja 2016. u DNRK-u. Zamjenik direktora Centralnog komiteta Radničke partije Koreje. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.
                           
                        
                              31.
                           
                           
                              RI Hak Chol
                              (također poznat kao RI Hak Chul, RI Hak Cheol)
                           
                           
                              Datum rođenja: 19.1.1963. ili 8.5.1966.
                              Brojevi putovnice: 381320634, PS 563410163
                           
                           
                              Predsjednik poduzeća Green Pine Associated Corporation (‚Green Pine’). Stajalište je UN-ova Odbora za sankcije da je poduzeće Green Pine preuzelo većinu aktivnosti KOMID-a (Korea Mining Development Trading Corporation). KOMID, koji je Odbor za sankcije uvrstio na popis u travnju 2009., važan je trgovac oružjem te glavni izvoznik robe i opreme povezane s balističkim projektilima i konvencionalnim oružjem. Green Pine je također odgovoran za oko polovinu oružja i povezanog materijala koji se izvoze iz DNRK-a. Poduzeće Green Pine bilo je određeno za sankcije zbog izvoza oružja ili povezanog materijala iz Sjeverne Koreje. Poduzeće Green Pine specijalizirano je za proizvodnju pomorskih vojnih plovila i oružja, kao što su podmornice, vojna plovila i raketni sustavi te je izvozilo torpeda i pružalo tehničku pomoć iranskim poduzećima povezanima s obrambenim sektorom. Poduzeće Green Pine uvršteno je na popis Vijeća sigurnosti Ujedinjenih naroda.
                           
                        
                              32.
                           
                           
                              YUN Chang Hyok
                           
                           
                              Datum rođenja: 9.8.1965.
                           
                           
                              Zamjenik direktora Satelitskog kontrolnog središta, Državne uprave za razvoj zrakoplovstva i svemirske industrije (NADA). NADA je pod sankcijama u skladu s UNSCR 2270 (2016) zbog uključenosti u razvoj svemirske znanosti i tehnologije DNRK-a, uključujući tehnologije za lansiranje satelita i raketa nosača. Rezolucijom UNSCR 2270 (2016) osuđuje se lansiranje satelita DNRK-a od 7. veljače 2016. zbog uporabe tehnologije balističkih projektila i ozbiljnog kršenja rezolucija 1718 (2006), 1874 (2009), 2087 (2013) i 2094 (2013). Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.”
                           
                        
            
                  2.
               
               
                  Pod naslovom „Pravne osobe, subjekti i tijela iz članka 6. stavka 2. točke (a)” dodaje se sljedeći unos:
                  
                              „17.
                           
                           
                              Strateške raketne snage
                           
                           
                               
                           
                           
                              Unutar oružanih snaga DNRK-a ovaj je subjekt uključen u razvoj i operativnu provedbu programa razvoja balističkih projektila ili drugih programa oružja masovnog uništenja.”
                           
                        
            
                  3.
               
               
                  Pod naslovom „Fizičke osobe iz članka 6. stavka 2. točke (a)” zamjenjuju se sljedeći unosi:
                  
                              „3.
                           
                           
                              CHU Kyu Chang
                              (također poznat kao JU Kyu Chang)
                           
                           
                              Datum rođenja: 25.11.1928.
                              Mjesto rođenja: Pokrajina Južni Hamgyo'ng
                           
                           
                              Član Nacionalne komisije za obranu, ključnog tijela DNRK-a za pitanja obrane. Bivši direktor Odjela za streljivo Centralnog komiteta Radničke partije Koreje. Odgovoran za potporu ili promicanje nuklearnih programa, programa razvoja balističkih projektila ili drugih programa oružja masovnog uništenja u DNRK-u.”
                           
                        
                              „9.
                           
                           
                              PAEK Se bong
                           
                           
                              Godina rođenja: 1946.
                           
                           
                              Bivši predsjednik Drugog gospodarskog odbora (odgovornog za program balističkih projektila) Centralnog komiteta Radničke partije Koreje. Član Nacionalne komisije za obranu.”